આવા કર્મયોગી તરીકે પ્રસ્થાપિત થયેલ ગલબાભાઈ આજે જ્યારે આપણી વચ્ચે સદેહે હયાત નથી. પરંતુ તેમણે આપેલી પ્રેરણા આપણા સૌના સ્મૃતિ પટ ઉપર જીવંત સ્વરૂપે કંડારાયેલ છે. ગલબાભાઈના દેહાવસાન બાદ બનાસ ડેરી અને રાષ્ટ્રીય ડેરી વિકાસ બોર્ડના સહયોગથી પાલનપુર ખાતે તેમની સ્મૃતિને જીવંત રાખતું ‘ગલબાભાઈ ડેરી સહકારી તાલિમ કેન્દ્ર’ બનાસડેરી સંકુલ ખાતે ૧૯૮૪ થી કાર્યાન્વિત થયું જ્યાં ઉત્તર ગુજરાતની વિવિધ સહકારી સંસ્થાઓના તાબાની મંડળીઓમાંથી કર્મચારીઓ, ખેડૂતપુત્રો, વિવિધ પ્રકારની સહકારી મંડળીના સંચાલનથી માંડી પશુ ઉછેર અને સંવર્ધન અંગેની સઘન તાલિમ પામે છે.